mamazangiljan

mamazangiljan(頭目)

kasicuayanga, izua a tjaljapazangal a qinaljan i kakudan nua kacalisiyan, izuanga a kakudan tua kemudakuda niamadju izua i qinaljan, sa marasudjanga tua aza kakudan tiamadju uta. qaw tucu, izuanan a qinaljan a semasu ta rarasudjan nua kakudan niamadju. matu paiwanzuku, aza rarasudjan nua kakudan, mavanga a mamazangiljan a kakudan. nu venecivencik ta “mamazangiljan”, ruqivu anga ta “malailaing”, “頭目”kata “貴族”ayain.

aicu a vencikan a “mamazangiljan” nu penaywanan, kemasi a vencikan a “mazangilj”, avan a pacugan ta “malailaing”. sipaljavakan nua mazangilj ta qinaljan na paiwanzuku, mamau tua malailaing nua tjaynan kata sasiq a qivu ta mazangilj uta. ljawa sinan a “ma…” katjaisangas kata “…an” katjaivililj ta “mazangilj” nu penaywanan, qaw mavanga sipaljavakan nua mazangilj kata mamazangiljan(aza tacemekeljan ni mazangilj) ta qinaljan. izua i kakudan na paiwan , paljavak a mamazangiljan tua qinaljan, sa sinan ta vusam tuki malailaing nua qinaljan kasicuayan, mavanga tjaljapazangal a cawcau i qinaljan kata tacemekljan.

kuljaljau
mutu a qinaljan a kuljaljau, izua a mamazangiljan kata qaqetitan. ljawa, maqati a vinaday aza mamazangiljan tua  kamamazangiljan, jaljamamazangiljan, mareka vetjevetjek a mamazangiljan, sinan siruvetjevetjek a mamamazangiljan, kata riningejalj a mamazangiljan.

qaw mutu a qinaljan a paiwan, izua a mamazangiljan, pualju kata qaqetitan, qaw maqati a vinaday aza mamazangiljan tua kamamazangiljan, mamazangiljan, djaljdalj kata kakatjenglayan mamazangiljan.

izuanga a ngadan nua mazangilj uta, mavan a “vusam”, sa izua a drusa a pacugan nua aicu a ngadan, mamau ta vat, mavanga a vat nua vaqu. qaw pinaka tua vusam na kalaingan uta. azua a pacugan nua mazangilj, mavanga a “paqulid a cawcau ”, saka uri pinaka ta “kavusaman” izua i qinaljan nua paiwan.

qaw azua a pacugan na mamazangiljan kata vusam izua i tacemekeljan i qainaljan, uri pinaka ni kalaingan ta vusam uta. aicu a vusam, mavanga a uqaljay tuki vavayan, uri sinanpazangal tjaimadju. saka, izuaga a kakudan na “kavusaman” kata “vusam” nua qaqetitan.

vusam
inika mamau ta kakudan a pacugan nua mamazangiljan kata vusam itua temavela ta kakudan kata semiljava, ljawa izuanga a kapacacapilj tazua a kakudan nua paiwanzuku. matu nu pavaljaw a mamazangiljan kata qaqetitan, uri macepeliw tua ngadan kata kinaqaljanan niamadju, saka aicu a temevelan tua akumaya a izuanga a mamazangiljan kata qaqetitan. sa nu penalisi kata paljavek ta pazangalan na mamazangiljan tua pasekakezeng tua kakudan i qinaljan, izuanga a pualju, malada tuki pulingaw. qaw uri temalem a qaqetitan tazua a lami nua qinaljan. azua a qaqetitan, mavan a cawcau tua paljavek ta katjunagan kata temalemtalem ta lami, sa mamau ta matjaljaljak nua qinaljan, sa kilalaing tua kavusaman kata qinaljan, mamau ta tacemekeljan niamadju uta.

siqaivuan
vusam aya uta qivu tua mamazangiljan.

masudjusudju
 anema namasan veljatj itua paukuz nua mamazangiljan nuaya itjen avan a dredretan.
 nu cemulju itjen tua qacang nu masudjusudju tja sivay tua mamazangiljan a qacay.
 aicu a pinucalingan a dredretan makaya silingdjelj tua qumaq, a sipaukuz makaya uta pizuan tua tjaljayan.
 nu ljemakai tua tjiuma tjara izua sakamaya pusaladj a kemeli.
 a pucekelj tua vavayan a mamazangiljan lemisi tua sasavelan.
 nu masudjusudju qaluin a pasa kinateveteveljan a mamazangiljan.

putjiuma
aicu a tjiuma sini san paravac tua papucekecekelj a mamazangiljan tua aljak a vavayan. nu mamazangiljan a savavayan tua pucekecekelj, semangas a sauqaljai a semazua ita savavayan a lemingdjelj tua tjiuma.